paragraph_text: Ciparske zračne snage (grč. Διοίκησης Αεροπορίας Κύπρου) je grana oružanih snaga Nacionalne garde Republike Cipar. Zračne snage obuhvaćaju ratno zrakoplovstvo i protuzračnu obranu. Njihov zadatak je osiguranje suverenosti zračnog prostora Republike Cipar te pružanje zrakoplovne potpore drugim granama u provedbi njihovih zadaća u zajedničkim operacijama. Ciparske zračne snage nemaju vlastite borbene avione i lovce, nego se sastoje od helikopterskih eskadrona (jurišno i protu-tenkovsko djelovanje te potraga i spašavanje), zemlja-zrak projektila, radarskih sustava i bespilotnih letjelica.